En sprængt vandpumpe i loftet over Støvring Ifs klubhus har midlertidigt lukket klubbens multisal. Det siger Kaj Erik Larsen, der er klubhusinspektør. Vandet har lavet omfattende skader på salens gulv, og indtil skaderne er blevet gennemgået, er der lukket for vand og el i bygningen. Vandskaden betyder, at klubbens Taekwondo-, Square Dance- og  gymnastikhold nu må lede efter alternative træningssteder, indtil det ødelagte gulv bliver udskiftet.
Klubhuset ved Støvring IFs stadion blev natten til lørdag ramt af en omfattende vandskade. Det er gået ud over klubbens multisal, som huser flere af klubbens hold.